Kui elu on mõttetu, tundub selle lõpetamine ainsa mõtteka lahendusena. Seejuures kinnitavad hiljutised sündmused Jokelas, et tung mõttetut elu hävitada ei pruugi piirduda "vaid" enese tapmisega. Elan Helsingis otse Meilahti haigla kõrval, kus suri koolimõrvale järgnenud ööl ka Pekka-Eric Auvinen. Kuigi möödunud sündmused on niivõrd õõvastavad, et inimesi valdab pigem soov kõik unustada ja eluga edasi minna, tuleb mõte tahes-tahtmata nende juurde tagasi, et mõista selle  manifesti (sest seda see tegu ju oli) tagamaid.